༄༅། །བཙན་ཐབས་ཀྱི་ཉམས་ཁྲིད་ཆེན་མོའི་
འགྲེལ་པ་བཞུགས་སོ།།
ཤྲཱི་གུ་ར་ཝེ། ན་མཿཤྲཱི་ཀཱ་ལ་ཙཀྱཱ་ཡ། བཙན་ཐབས་ཀྱི་ཉམས་ཁྲིད་ཆེན་མོ་གསང་བའི་ཉེ་ལམ་ཞེས་བྱ་བའི་རྣམ་པར་བཤད་པ་རྣལ་འབྱོར་གྱི་སྙིང་པོ་ཞེས་བྱ་བ། བླ་མ་དང་ཡི་དམ་མཁའ་འགྲོའི་ཚོགས
ལ་གུས་པས་ཕྱག་འཚལ་ལོ། །ཨེ་ཝཾ་གཉིས་མེད་ཡེ་ཤེས་ཆེན་པོའི་མེས། །མཐའ་ཡས་སྒྲིབ་པའི་ཚང་ཚིང་ཀུན་སྲེག་ཅིང༌། །རྣམ་ཀུན་མཆོག་ལྡན་སྐུ་གསུང་ཐུགས་མཐའ་ཡས། །སྲིད་ཞིའི་མཐའ་སྤངས་དུས་འཁོར་ལ་ཕྱག་
འཚལ། །གང་གིས་ཆོས་སྐུ་བདེ་ཆེན་སྟོང་གཟུགས་སུ། །ཉིད་ཀྱིས་གཟིགས་ནས་ལམ་ཞུགས་སྣོད་ལྡན་ལ། །བདེ་སྟོང་གཉིས་སུ་མེད་པའི་ལམ་སྟོན་པ། །ཉམས་རྟོགས་མཐར་སོན་བླ་མའི་ཞབས་ལ་འདུད། །དེ་ཡི་གསུང་ངག་
རྡོ་རྗེའི་ཚིག །རྟོགས་དཀའ་གཞན་ལ་ཕན་དོན་དུ། །སྒྲོ་སྐུར་སྤངས་ཏེ་གསུང་ངག་ལས། །འབྱུང་བཞིན་བདག་གིས་དབྱེ་བར་བྱ། །དེ་ལ་འདིར་བཙན་ཐབས་ཀྱི་ཉམས་ཁྲིད་གསང་བའི་ཉེ་ལམ་ལ་དོན་གསུམ་སྟེ། ཀླད་ཀྱི་དོན་
499

དུས་འཁོར་ཆོས་འཁོར་
དང༌། གཞུང་གི་དོན་དང༌། མཇུག་གི་བྱ་བའོ། །དང་པོ་ལ་དྲུག་གི། བཟོད་པར་གསོལ་བ་ནི། བདག་གི་བླ་མ་དུས་གསུམ་གྱི་སངས་རྒྱས་ཐམས་ཅད་ཀྱི་ངོ་བོ། ཆོས་དཔལ་བཟང་པོ་རང་ཉིད་ཀྱིས་ཐུགས་ཉམས་སུ་བསྟར་བའི་
བཙན་ཐབས་ཀྱི་རླུང་སྦྱོར་བདག་གཞན་གྱི་གེགས་རྣམས་སེལ་ཞིང་རྟོགས་པ་ཁྱད་པར་ཅན་སྐྱེད་པའི་ཁྲིད་ཡིག་ཡི་གེར་དགོད་པ་ལ་སྤྲུལ་པ་སྣ་ཚོགས་ཀྱིས་འགྲོ་བའི་དོན་དུ་མཁའ་ལ་འགྲོ་བའི་གནས། རིག་སྔགས་ལས་སྐྱེས་པའི་
རྣལ་འབྱོར་མ་རྣམས་ཀྱིས་བཟོད་པར་མཛོད་ཅིག ཅེས་པ་ནི། དེ་ལ་ཞེས་སོགས་ཤོ་ལོ་ཀ་གཅིག་གོ། །གཉིས་པ་འགྲོ་བས་རྟོགས་པར་སྨོན་པ་ནི། བདག་ལྟར་སེམས་ཅན་མཐའ་ཡས་པ། །བཤེས་སྤྲིང་དུ། མ་ཡི་ཐུག་མཐའ་
རྒྱ་ཤུག་ཚིག་གུ་ཙམ། །རི་ལུར་བགྲངས་ཀྱང་ས་ཡིས་ལང་མི་འགྱུར། །ཞེས་པའི་ཚུལ་གྱིས། ཐོག་མ་མེད་པ་ནས་མར་གྱུར་པ་རྣམས་ལའང་ངོ་བོ་བདེ་བ་རྣམ་པ་གསལ་བ་རང་བཞིན་མི་རྟོག་པའི་རྟོགས་པ་ཁྱད་པར་ཅན་ལུས་
སེམས་ལ་འབར་བར་གྱུར་ཅིག་ཅེས་པ་ནི། ཤོ་ལོ་ཀ་གཅིག་གོ། །གསུམ་པ་ཉམས་སུ་མྱོང་ཚུལ་ནི། རྐང་པ་གསུམ་སྟེ་ལུས་ངག་ཡིད་གསུམ་ཡེ་ཤེས་དང་བཅས་པ་ལ་དབང་བཞི་བསྐུར་ནས་བསྙེན་བསྒྲུབ་ཡན་ལག་བཞི་རྡོ་རྗེ་
བཞིའི་རྣལ་འབྱོར་བསྟན་པས་སྒྲིབ་པ་བཞི་དག་པར་བྱ་སྟེ། སྐུ་བཞིའི་རྟེན་འབྲེལ་སྒྲིག་པའི་ཕྱི་བརྡའི་བླ་མས་རྣལ་འབྱོར་པ་རང་གི་སེམས་ཉམས་སུ་མྱོང་བ་ཁྱད་པར་ཅན་གྱི་ལམ་སྟོན་པར་བྱེད་པའི་ནང་གི་བླ་མར་ངོ་སྤྲད་པས་ཉམས་
500

আ
།མྱོང་འོག་ནས་འབྱུང་བ་འདི་ལྟ་བུ་སྐྱེས་ཞེས་པའོ། །བཞི་པ་འབད་པའི་ཕན་ཡོན་ནི། རྐང་པ་གསུམ་སྟེ། འོག་གི་རྣལ་འབྱོར་འདི་ལ་འབད་ན་འདི་དང་སྐྱེ་བ་གཞན་དུ་འབྲས་བུ་ཡིད་དུ་འོང་བའི་
མཚན་ཉིད་ཅན་གྱི་ཕན་བདེ་འབྱུང་བར་རང་གི་ཉམས་མྱོང་དང་ལུང་རྣམ་དག་ལས་ཤེས་ཏེ། བསྡུས་རྒྱུད་དུ། བླ་མའི་ངེས་པའི་དབང་ལས་སྟོང་པར་དུ་བ་ལ་སོགས་གཟུགས་བརྙན་ཁམས་ནི་བསྒོམ་པར་བྱ་བའོ། །དེ་ནས་རྩའི་
འཁོར་ལོ་རྣམས་སུ་སྲོག་དང་ཐུར་དུ་རྒྱུ་བའི་རླུང་རྣམས་ཡང་ནི་བརྟན་པར་བྱ། །གཞན་ཡང་ཟླ་བ་གཟའ་ཡིས་འགོག་པར་བྱེད་པ་བཞིན་དུ་བྱང་ཆུབ་སེམས་ཀྱང་རྣལ་འབྱོར་པ་ཡིས་དེ། །གང་ཞིག་དེ་ལས་ཁྱད་པར་འདོད་པ་ཡིན་ཏེ་
ཅུང་ཟད་ཉིན་ཞག་རྣམས་ཀྱི་སྐྱེ་བ་འདི་རུ་ཐོབ། །ཅེས་དང་། སྙན་བརྒྱུད་ལས། སོ་སོར་སྡུད་པའི་རྟགས་མཐོང་ཞིང༌། །གལ་ཏེ་ཤི་བར་གྱུར་བ་ན། །དེ་ནི་ལམ་དམ་པ་དང་ཕྲད། །དེ་ནས་དངོས་གྲུབ་ཐོབ་པར་འགྱུར། །ཞེས་ནི
དང༌། མཚན་བརྗོད་དུ། དོན་གྲུབ་བསམ་པ་གྲུབ་པ་དེ། །ཀུན་ཏུ་རྟོག་པ་ཐམས་ཅད་སྤངས། །རྣམ་པར་མི་རྟོག་དབྱིངས་མི་ཟད། །ཆོས་དབྱིངས་དམ་པ་ཟད་མི་ཤེས། །ཞེས་སོ། །ལྔ་པ་དོན་གཉིས་འདོད་པ་དང་ཕྲད་པར་སྨོན་
པ་ནི། རྐང་པ་གཉིས་ཏེ། སྐྱེ་བ་འདི་དང་། གཞན་ལ་ཕན་པར་འགྱུར་བ་དེའི་ཕྱིར་རང་གཞན་གྱི་དོན་གནས་སྐབས་མཐར་ཐུག་གི་འབྲས་བུ་གཉིས་ཐོབ་འདོད་ཀྱི་གང་ཟག་རྣམས་རྣལ་འབྱོར་པའི་ཉམས་མྱོང༌། བླ་མས་བསྟན་

དུས་འཁོར་ཆོས་འཁོར་
པའི་བཙན་ཐབས་ཀྱི་ཉམས་ཁྲིད་འདི་དང་ཕྲད་པར་ཤོག་ཅེས་པའོ། །དྲུག་པ་བསྟན་པར་དམ་བཅའ་བ་ནི། བསྟན་པར་བྱའོ་ཞེས་དྲང༌། གང་ན། བཙན་ཐབས་ཀྱི་ཉམས་ཁྲིད་དོ། །རྒྱུ་མཚན་ཅིའི་ཕྱིར་སྟོན་པ་ནི། དེ་ལ་སྤྱིར་
གསང་སྔགས་ནི། གང་ཟག་དབང་པོ་མཆོག་གི་ལམ་ཡིན་ཞིང༌། དེ་ལའང་ཐ་མ་འབྲིང་མཆོག་གསུམ་གྱི། དབང་པོ་མཆོག་ཏུ་གྱུར་པའི་ལམ་ཨེ་ཝཾ་གིས་མཚོན་པའི་མཆོག་ཏུ་མི་འགྱུར་བའི་ཏིང་ངེ་འཛིན་སྐྱེད་པར་བྱེད་པ་
དང༌། མཆོག་མི་འགྱུར་དུ། དེ་ལྟར་རིམ་པར་གསུངས་པའི་བཅོམ་ལྡན་འདས་དུས་ཀྱི་འཁོར་ལོ་དེ་ཉིད་ཨེ་ཝཾ་གི་རྣམ་པའི་རྡོ་རྗེ་སེམས་དཔར་རྒྱལ་བས་རྒྱུད་ཀུན་བསྡུས་ནས་གསུངས་སོ། །ཞེས་པ་ལྟར། རྒྱུད་སྡེ་ཐམས་ཅད་ཀྱི་
སྙིང་པོ་བསྡུས་པ་སྦྱོར་བ་ཡན་ལག་དྲུག་པའི་ཁྲིད་ཡིན་ལ། དེའི་ནང་ནས་ཀྱང་སྲོག་གཡོན་པ་དང༌། གཡས་པའི་རྩར་རབ་ཏུ་རྒྱུ་བ་མེད་པར་དབུ་མ་དབྱེར་མེད་པའི་ཡན་ལག་གིས་བཟློས་པར་བྱེད་པའི་སྲོག་རྩོལ་དང༌། དཔྲལ་
བར་སྲོག་འགྲོ་འོང་མེད་པར་འཛིན་པ་གཉིས་ནི་མཆོག་ཏུ་མི་འགྱུར་བའི་ཏིང་ངེ་འཛིན་འདི་མྱུར་དུ་རྒྱུད་ལ་སྐྱེད་པའི་ལམ་ཡིན་ཞིང་སྲོག་རྩོལ་འཛིན་པ་དེ་ལས་ཀྱང་ཏིང་ངེ་འཛིན་ཆེས་མྱུར་དུ་བསྐྱེད་པ་བཙན་ཐབས་ཀྱི་ལམ་ཡིན་པས་
།བསྟན་བྱ་དེ་ཇི་ལྟ་བུ་ཞེ་ན། མཚན་བརྗོད་དུ། འདས་པའི་སངས་རྒྱས་རྣམས་ཀྱིས་གསུངས། །ཞེས་པ་ལྟར། སྔར་འདས་པའི་སངས་རྒྱས་རྣམས་ཀྱིས་གཤེགས་ཤུལ་ལམ་གྲུབ་པ་ཐོབ་པའི་རྣལ་འབྱོར་པ་རྣམས་ཀྱིས་སྐལ་
502

?আ
།མེད་ལ་གསང་ཞིང་མི་གནས་པའི་མྱང་འདས་ཀྱི་གྲོང་ཁྱེར་དུ་བགྲོད་པའི་ཉེ་ལམ་དང༌། སྲས་རྒྱུད་དུ། བྱིས་པ་རྣམས་ནི་སྨིན་པར་བྱ་བའི་དོན་དུ་སྣ་ཚོགས་གཙོ་བོས་སྙིང་རྗེ་མཆོག་གིས་སྦས་པའོ། 1 །
ཞེས་པ་ལྟར་མཁའ་འགྲོས་སྣོད་མིན་ལ་སྦས་ཤིང༌། དྲི་མེད་འོད་དུ། བྱིས་པ་མི་མཁས་རྨོངས་རྣམས་ལ། །རྒྱུད་གསང་གསལ་བར་སྟོན་པ་ནི། །མ་ཉིད་བུ་རྣམས་ལ་ཕན་ལྟར། །བདེན་དོན་ལུས་ཅན་ཐམས་ཅད་ལ། །རྒྱ་
འགྲེལ་དྲི་མ་མེད་འོད་ཀྱིས། །རྡོ་རྗེ་སེམས་དཔའི་ཡང་དག་ལམ། །རྣལ་འབྱོར་རྣམས་ཀྱིས་རིག་བྱེད་པས། །དེ་ཕྱིར་དེ་ནི་མྱུར་དུ་བྲི། །ཞེས་པའི་ཚུལ་གྱིས་གདམས་པ་ཟབ་མོའི་སྣོད་ལྡན་གྱི་གང་ཟག་ལ་བསྔགས་པ། ས་བཅུ་
པའི་བྱང་ཆུབ་སེམས་པའི་རིགས་གསུམ་མགོན་པོ་ལ་སོགས་པ་རྣམས་ཀྱིས་གསལ་བར་སྟོན་ཞིང༌། ཐབས་ཤེས་རབ་ཟུང་དུ་འཇུག་པའི་རྣལ་འབྱོར་དང་ལྡན་པའི་གང་ཟག་གི་ཉམས་མྱོང་བླ་མའི་ཞལ་ལས་བྱུང་བའི་མན་ངག་གོ། །
གཉིས་པ་གཞུང་གི་དོན་ལ་གཉིས་ལས། མདོར་བསྟན་པ་ནི། དེ་ལ་ཞེས་སོ། །གཉིས་པ་རྒྱས་བཤད་ལ་དྲུག རླུང་བཅུ་གཅིག་ལ་རྒྱན་སྦྱར་ལ་ལྔ། རྡོ་རྗེ་བཟླས་པ་ལ་བརྟེན་པའི་རྒྱན་ཅན། རྡོར་བཟླས་སྤངས་བའི་རྒྱན་
ཅན། བགེགས་བསལ་བའི་ཚུལ། རྩའི་དྲལ་རྟགས་བརྟན་པས་གྲིབ་མ་བསལ་ཚུལ་ལོ། །དང་པོ་ནི། བཙན་ཐབས་ལ་གཉིས་ཡོད་པ་དེ་ལ་རྒྱན་ཅན་གྱི་བཙན་ཐབས་ཞེས་བྱ་བ་འོག་གི་རླུང་ཀུན་ལ་ཤམ་བུར་བཏགས་ཏེ། དེ་ལ་

རྡོ་རྗེ་བཟླས་པ་དང༌། འཇམ་རླུང་དགང་སྟོང་། ཁྲོ་བོ་ཧཱུྃ་འདྲེན་ཞི་བ་ཨོཾ་འདྲེན། བུམ་པ་ཅན་འཆི་མེད་དང༌། བདེ་བསྒྲུབ་པའི་ཁ་སྦྱོར་གཉིས། ཐུར་སེལ་གྱི་རླུང་རྣམ་པ་གསུམ། ཧཱུྃ་ཕཊ་དེ་བཅུ་གཅིག་ལ་སྦྱར་བར་བྱ་བ་ཡིན་
ནོ། །གཉིས་པ་ལ་གཉིས་ཀྱི་མདོར་བསྟན་པ་ནི། རྡོ་རྗེ་བཟླས་པ་དག་ལའང་གཉིས་ཏེ། རྡོར་བཟླས་སྔོན་དུ་སོང་ནས་བཻཙན་ཐབས་ལ་འཇུག་པ་དང༌། རྡོར་བཟླས་རྒྱུན་ཆགས་སུ་བྱེད་པ་ལ་བཙན་ཐབས་སྦྱར་བའོ། །གཉིས་པ་
རྒྱས་པར་བཤད་པ་ལ་བདུན། རྡོར་བཟླས་སྔོན་སོང་གི་དང༌། རྡོར་བཟླས་རྒྱུན་ཆགས་ཀྱི་བཙན་ཐབས་དང༌། གནས་སྐབས་སུ་རྒྱན་མེད་སྒོམ་ཚུལ། ནུས་པ་མཆོག་གི་རྒྱན་ཅན། ཐུར་སེལ་ལ་སྦྱར་བའི་བཙན་ཐབས། ཆང་
ཀུན་ཇི་ལྟར་བསྒོམ་ཚུལ། རྒྱན་ཅན་གྱི་བྱུང་ཚུལ་དང་ཡོན་ཏན་ནོ། །དང་པོ་ལ་དགུའི་རྡོར་བཟླས་ལ་བརྟེན་པའི་བཙན་ཐབས་ཀྱི་དབྱེ་བ་ནི། སྔོན་སོང་ལའང་གྲང་སེལ་ཚ་སེལ་ཕུས་འདེད་ལ་རྟེན་པ་གསུམ་གྱི། གྲང་སེལ་ལ་དབྱེ་
ན་གསུམ་སྟེ། ཟླ་བ་དང་ཉི་མ་རྩ་གཉིས་དང་། དེ་གཉིས་ཀའི་དབུས་སུ་རྡོ་རྗེའི་བཟླས་པ་སྒྲུབ་པ་ལ་བཙན་ཐབས་སྦྱར་བའི་རེངས་ལུགས་གསུམ་དུ་འདོད་ཅིང༌། ཚ་སེལ་ལའང་རྣམ་པ་གསུམ་སྟེ། ཟླ་ཉི་དང་དབུས་ནས་རླུང་ནང་
དུ་དྲངས་ཏེ་ཁ་ཀ་ལིང་ཀར་བཏོན་པའི་བཟླས་པ་ལ་བཙན་ཐབས་སྦྱར་བའི་རེངས་ལུགས་གསུམ་དང༌། ཀ་ལིང་ཀ་ནས་རླུང་ནང་དུ་དྲངས་ཏེ། ཟླ་ཉིའི་རྩའི་སྒོ་སྣ་བུག་གཡས་གཡོན་དང༌། དེ་གཉིས་ཀྱིས་དབུས་ནས་སྲོག་ཕྱིར་

আ
།བཏོན་པའི་རྡོ་རྗེ་བཟླས་པ་གསུམ་ལ་བཙན་ཐབས་སྦྱར་བའི་རེངས་ལུགས་གསུམ་དང༌། རླུང་མ་བཟུང་བ་རེངས་པ་སྟེ་བཅུའོ། །གཉིས་པ་རྩ་བའི་རླུང་སྦྱོར་དགུ་ལ་སྦྱར་བའི་བཙན་ཐབས་ནི། རྡོར་
བཟླས་འཇམ་རླུང་ཧཱུྃ་འདྲེན་ཨོཾ་འདྲེན་བུམ་པ་ཅན་ཁ་སྦྱོར་གཉིས། _གཞུང་བཞིན་འགུགས་པ་མྱུར་སྡུད་ཧཱུྃ་ཕཊ་ཏེ། རྩ་བའི་རླུང་སྦྱོར་དགུ་པོ་རེ་རེ་ལ་རླུང་ནང་དུ་བཟུང་བ་ལ་བཙན་ཐབས་སྦྱར་བའི་སྲོག་རེངས་པ་དགུ རླུང་ཕྱིར་
སོང་བ་ལ་བཙན་ཐབས་སྦྱར་བའི་རེངས་པ་དགུ་སྟེ་བཅོ་བརྒྱད་དང་དེ་རྣམས་ལ་མན་ངག་བྱིན་ཏེ་རླུང་སྦྱོར་བཅོ་བརྒྱད་པོ་དེ་དག་སྔོན་སོང་གི་བཙན་ཐབས་དང་རྒྱུན་ཆགས་ལ་རྒྱན་སྦྱར་བ་གཉིས་ཀྱིས་ཕྱེ་ན་སྔར་གྱི་ཉིས་འགྱུར་རེངས་
ལུགས་སོ་དྲུག་ཏུ་འགྱུར་རོ། །གསུམ་པ་རྡོར་བཟླས་སྔོན་སོང་གི་ཧཱུྃ་འདྲེན། ཨོཾ་འདྲེན་ལ་སྦྱར་བ་ནི། རྡོར་བཟླས་ཚ་སེལ་གྲང་སེལ་ཕུས་འདེད་དགུ་པོ་རེེ་རེ་སྔོན་དུ་སོང་ནས། ཧཱུྃ་འདྲེན་ལའང་རྒྱན་སྦྱར་བའི་རེངས་པ་དགུ་
དང༌། དེ་བཞིན་དུ་ཨོཾ་འདྲེན་ལའང་སྦྱར་བའི་རེངས་པ་དགུ་ལ་སྔོན་སོང་རྒྱུན་ཆགས་ལ་སྦྱར་བའི་རེངས་པ་གཉིས་ཀྱིས་དབྱེ་བས་ཕྱེ་བའི་མན་ངག་དང་ལྡན་ན་ཉིས་འགྱུར་དུ་འགྱུར་རོ། །བཞི་པ་རྡོར་བཟླས་སྔོན་སོང་གི་རླུང་སྦྱོར་
གཞན་རྣམས་ལ་སྦྱར་བ་ནི། རྡོ་རྗེ་བཟླས་པ་དགུ་པོ་གང་རུང་རེ་སྔོན་དུ་སོང་བ་ལ་བུམ་པ་ཅན་དང་སོགས་པས་འཇམ་རླུང་ཁ་སྦྱོར་ཐུར་སེལ་ཧཱུྃ་ཕཊ་ལ་སོགས་པ་ཤམ་བུར་བཏགས་པ་ལ་རྒྱན་སྦྱར་བ་དང༌། དེ་ལའང་སྔོན་སཽང་དང་

དུས་འཁོར་ཆོས་འཁོར་
རྒྱུན་ཆགས་ཀྱིས་ཕྱེ་བའི་རེངས་པ་ལ་སོགས་རྒྱན་ཅན་གྲངས་མེད་དག་ཏུ་འགྱུར་ན་ཡང་། ཁྲིད་ཡིག་འདིར་ནི་ཁོ་བོས་རྒྱན་ཅན་མདོར་བསྟན་པ་ཙམ་ཡིན་གྱི། ཞིབ་ཏུ་རྒྱ་ཆེར་རྣལ་འབྱོར་པ་རང་གི་ཉམས་མྱོང་བླ་མའི་ཞལ་དག་ལ་
དྲྀས་ཏེ་ཤེས་པར་བྱ་བ་ཡིན་ཏེ། ཀུན་མཁྱེན་པ་ཡང་མཐར་ཐུག་རིགས་པས་དབྱེ་བར་དཔྱད་པ་ལ་ཐུག་པའི་ཕྱིར་རོ། །ལྔ་པ་ཚ་བ་ཕུས་འདེད་ལ་སྦྱར་བ་བྱེ་བྲག་ཏུ་བཤད་པ་ནི། ཚ་བ་ཕུས་འདེད་ལ་ནི། _རེངས་ལུགས་རྣམ་པ་དགུ་
སྟེ། ཕུའི་རྡོ་རྗེ་བཟླས་པ་སྔོན་དུ་འགྲོ་བས་ཕྱེ་ན་སྐུ་གསུང་ཐུགས་ཀྱི་ཡི་གེ་གསུམ་གྱི་རྣམ་པར་རླུང་ཕྱིར་བཏོན་པ་ལ། ཉི་ཟླ་མུན་ཅན་རེངས་པ་གསུམ་དང༌། རླུང་ནང་བཟུང་བ་ལའང་སྣ་རྩ་གཡས་གཡོན་དང༌། གཉིས་ཀ་རེངས་
པ་གསུམ་དང༌། ཁ་ཉིད་ནས་རླུང་ཕྱིར་བཟུང་བ་སྟེ་བཏང་བ་ལ་རེངས་པ་དང༌། རླུང་ཁ་ནས་ནང་དུ་བཟུང་བ་ལ་རེངས་པ་དང༌། རླུང་མ་བཟུང་བ་ལ་རེངས་པ་གསུམ་སྟེ་དགུ་ནི་ཚ་བ་ཕུས་འདེད། ཅེས་སུ་བརྗོད་དོ། །དྲུག་པ་
རྒྱན་ཅན་གྲངས་མེད་དུ་འགྱུར་ཚུལ་ནི། སྔར་བསྟན་པའི་ཚ་བ་ཕུས་འདེད་ཀྱི་རླུང་ལ་བརྟེན་པའི་རྒྱན་ཅན་དེ་དག་ནི་མདོ་ཙམ་དུ་བསྟན་པ་ཡིན་གྱི། དེ་དག་གི་སྐབས་སུ་ཉི་ཟླའི་རྩ་དགག་པ་དྲག་ཞན་དང༌། རླུང་གི་འགྲོ་འོང་དྲག་
ཞན་དང༌། རླུང་འབྱུང་འཇུག་གི་གྲངས་མང་ཉུང་དང༌། རྒྱན་སྦྱར་བའི་བྱེ་བྲག་གིས་བཙན་ཐབས་གྲངས་མེད་དག་ཏུ་འགྱུར་རོ། །བདུན་པ་དེ་དག་གི་སྐབས་སུ་སེམས་འཇོག་ཚུལ་ནི། བཙན་ཐབས་དེ་དག་ཉམས་སུ་ལེན་པ་
506

བཅུ་གསུམ་
আ
།ན། མཐར་ཐུག་གི་དོན་བསྒོམས་པ་གནད་ཆེ་སྟེ། དེ་གང་ན་རང་གི་སེམས་ཀྱི་རང་བཞིན་སྐྱེ་འགག་གནས་གསུམ་དང་བྲལ་བ་བྱ་བྱེད་ཀྱི་འཛིན་པས་སྟོང་པའི་ཕྱག་རྒྱ་ཆེན་པོ་ཡིན་ལ་དེ་ཉིད་ཀྱི་ངང་ལ་
མ་བཅོས་པར་གཉུག་མའི་ཡེ་ཤེས་ཀྱི་ངང་ལས་མ་གཡོས་བཞིན་དུ་མི་གཡོ་བ་གསུམ་དང་ལྡན་པས་མཉམ་པར་བཞག་པ་ན་རང་གི་སེམས་གསལ་ལ་རང་གི་ངོ་བོ་སྟོང་པ་རྟོག་པ་མེད་པའི་ཆོས་ཀྱི་སྐུ་དང༌།
གཟུང་ཡུལ་མེད་ཀྱང་རྣ་
བར་སྒྲ་ཡིད་དུ་མི་འོང་བ་སྣ་ཚོགས་ཐོས་པའི་དྲིལ་ཅན་གྱི་སྒྲ་ནི་ལོངས་སྐུ་དང༌། དུ་བ་སྨྲིག་རྒྱུ་ནས་དེ་བཞིན་གཤེགས་པའི་སྐུའི་བར་གཟུགས་སྣ་ཚོགས་རང་བཞིན་སྟོང་བཞིན་དུ་མིག་ཤེས་ལ་སྣང་བ་སྤྲུལ་པའི་སྐུ་དང༌། ཕྱི་རོལ་
གྱི་རེག་བྱ་དང་བྲལ་ཡང་ལུས་སེམས་ལ་བརྗོད་དུ་མེད་པའི་བདེ་བ་ཆེན་པོ་འཆར་བ་ངོ་བོ་ཉིད་ཀྱི་སྐུ་སྟེ། སྐུ་བཞིའི་ཞལ་མངོན་སུམ་དུ་མཐོང་ཞེས་བརྗོད་དོ། །དེ་ནི་འོ་མ་བསྲུབས་པ་ལས་མར་འབྱུང་བ་དེེང་འདྲ་བར་ལམ་གྱི་སྙིང་པོ་
ཡིན་པས་འདི་ཉིད་རླུང་སྦྱོར་ཀུན་གྱི་སྐབས་སུ་སྦྱར་ཏེ་བསྒོམ་པར་བྱའོ། །བརྒྱད་པ་རྒྱན་ཅན་ཤེས་པའི་ཕན་ཡོན་ནི། གང་ཟག་གང་གིས་བཙན་ཐབས་རྒྱན་ཅན་ཤེས་པ་དེ་དཔེར་ན་དམག་མི་གཡུལ་དུ་འཇུག་པའི་ཚེ་གོ་མཚོན་དང་
ལྡན་པ་དང༌། རྟ་ལ་ཞོན་པའི་ཚེ་སྒ་སྲབ་ཕུན་ཚོགས་དང༌། ལ་སྒོར་ཚོང་ལ་འགྲོ་བ་ལ་ཟོང་སྣ་ཚོགས་ཡོད་པ་དང་འདྲ་བར། གེགས་ལས་རྒྱལ་བ་དང༌།